Taman Ismail Marzuki

[ka|jmpl|170px|Patung [Ismail Marzuki ing sangarepé Planetarium Taman Ismail Marzuki.]]

**Pusat Kesenian Jakarta Taman Ismail Marzuki** kang populèr ingaran Taman Ismail Marzuki (TIM) dumunung ing dalan Cikini Raya 73, Jakarta Pusat, minangka sawijining punjer kesenian lan kabudayan. Ing papan iki dumunung Institut Kesenian Jakarta lan Planètarium Jakarta. Kajaba iku, TIM uga duwé enem téater modhèren, balai pameran, gladri, gedhong arsip, dan biyoskup.

Acara-acara kagunan lan budaya dianakaké kanthi rutin ing punjer kesenian iki, kalebu pamentasan drama, jogèd, wayang, musik, pamacan gurit, pamèran lukisan lan tontonan filem. Manéka jinis kesenian tradhisional lan kontèmporèr, kang wujud tradhisi asli Indonésia lan saka mancanegara uga bisa tinemu ing panggonan iki.

Jeneng punjer kesenian iki dijupuk saka jeneng kang ngréka lagu misuwur Indonésia, Ismail Marzuki.

## Sajarah 
PKJ – TIM dumunung ing Dalan Cikini Raya 73, Jakarta Pusat. Diresmèkaké déning Gubernur Pamaréntah Dhaérah Provinsi DKI Jakarta Jenderal Marinir Ali Sadikin, tanggal 10 Novèmber 1968. Jeneng TIM njupuk saka asama Ismail Marzuki (1914 – 1957), komponis pejuang kelairan Batawi (Jakartah) kang wis ngripta punjul 200 lagu antarané wujud lagu-lagu perjuangan bangsa kang nganti saiki isih sok kerep keprungu. Lagu-lagu riptané antarané, lagu Halo-Halo Bandung, Berkibarlah Benderaku, Nyiur Melambai, Sepasang Mata Bola.

TIM diyasa ing sadhuwuring lemah kang jembaré sangang hèktar. Biyèn papan iki kaloka minangka ruwang rekreasi umum Taman Radèn Salèh (TRS).

## Fasilitas 
* Planetarium lan Observatorium Jakarta, inggih punika sarana wisata pendhidhikan ingkang nyuguhaken simulasi perbintangan lan benda-benda langit. Pengunjung dipunajak “nglembara” ing jagad raya kanggé mangertosi konsepsi alam semesta lumantar manéka program pertunjukan.
* Graha Bhakti Budaya, inggih punika gedhong pagelaran ageng kanthi kapasitas kirang langkung 800 kursi (600 ing ngandhap lan 200 ing balkon). Panggungipun ukuranipun 15 × 10 × 6 mèter. Gedhong punika dipunginakaken kanggé konser musik, teater tradhisional lan modhèren, tari, lan pemutaran filem, saha dipunjangkepi tata cahya, sistem swara akustik, lan pendingin ruangan.
* Gladri Cipta II lan Gladri Cipta III, minangka ruang pameran seni rupa. Ruang punika saged dipunginakaken kanggé pameran lukisan lan patung, diskusi, seminar, lan pemutaran filem cekak. Kapasitasipun saged nampung watara 80 lukisan lan 20 patung, dipunjangkepi pendingin ruangan, tata cahya mligi, tata swara, lan panel fleksibel.
* Téater Kecil/Téater Studio, minangka studio ingkang gadhah kapasitas watara 200 penonton. Fungsinipun kathah, antawisipun kanggé pementasan teater, musik, maca geguritan, lan seminar. Ukuran panggungipun 10 × 5 × 6 mèter lan dipunjangkepi sistem akustik, tata cahya, lan pendingin ruangan.
*Perpustakaan Jakarta mapan wonten ing lantai 4–6 Gedung Ali Sadikin. Perpustakaan punika setunggal lokasi kaliyan Pusat Dokumen Sastra HB Jassin. Saliyane layanan perpustakaan, wonten fasilitas ruang dolanan indoor lan outdoor kanggé lare alit, rak tangga kanggé maca, lan bilik privat kanggé maca utawi nyambut damel ingkang saged dipunginakaken déning kalih tiyang saben bilik.

## Galèri 

Planetarium dan Observatorium Jakarta (Januari 2025).jpg|Planetarium dan Observatorium Jakarta
Graha Bakti Budaya di Taman Ismail Marzuki (2025).jpg|Graha Bakti Budaya
Plaza Taman Ismail Marzuki.jpg|Plaza Taman Ismail Marzuki, yang terletak di belakang Planetarium Jakarta
Teater Jakarta TIM Hall Interior 2022.jpg|Teater Besar pada Teater Jakarta
Tampak Depan Teater Besar Taman Ismail Marzuki (Januari 2025).jpg|Tampak depan Teater Besar pada Teater Jakarta
Teater Kecil Taman Ismail Marzuki (Januari 2025).jpg|Teater Kecil Taman Ismail Marzuki

## Cathetan suku 
## Pranala njaba 
* situs resmi